СТ-25/25

ОСНОВНИОТ СУД БИТОЛА преку стечајниот судија - «Татјана Митревска» решавајќи по предлогот на предлагачот-управителот «Владимир Крстевски» од «Битола», «ул.16-та бр.9», за отворање на стечајна постапка над должникот Друштво за производство, трговија и услуги «ДПТУ ПИКИ КСНАТИКА ДООЕЛ увоз-извоз Битола» од «Битола», со седиште на «ул.16 бр.8», по одржаната усна, јавна и главна расправа во присуство на предлагачот-управителот Владимир Крстевски и привремениот стечаен управник Ленка Илиеска од Скопје, на ден «25.03.2025» година донесе:

 Р Е Ш Е Н И Е

I

 Над должникот Друштво за производство, трговија и услуги «ДПТУ ПИКИ КСНАТИКА ДООЕЛ увоз-извоз Битола» од «Битола», со седиште во Битола на «ул.16 бр.8», со ЕДБ «4002024572797» и ЕМБС «7747080», со претежна дејност Шифра 47.11 - Трговија на мало во неспецијализирани продавници, претежно со храна, пијалаци и тутун, со жиро сметка при Халк Банка АД Скопје со број 270-0774708001-55, стечајната постапка сеотвора, стечајна постапка не се спроведува и се заклучувa.

II

 По правосилноста на решението Централниот регистер на РСМ РД Битола да го брише должникот од регистарот.

III

 По правосилноста на Решението се налага на Халк АД Скопје, да ја угаси жиро сметката на должникот, а доколу има средства истите да ги пренесе на жиро сметка Буџет на РСМ 100-000000630-95 уплатна сметка 840-103-03338 приходна шифра 722211 начин 02 при НБРСМ.

О б р а з л о ж е н и е

 Друштво за производство, трговија и услуги «ДПТУ ПИКИ КСНАТИКА ДООЕЛ увоз-извоз Битола» од «Битола», со седиште во Битола на «ул.16 бр.8», застапувано од предлагачот - управителот «Владимир Крстевски» од «Битола», «ул.16-та бр.9», поднесоа Предлог за отворање на стечајна постапка, заради неспособност за плаќање и работење.

 Судот по Предлогот поведе претходна постапка и за привремен стечаен управник ја назначи Ленка Илиеска од Скопје и определи рочиште за отворање на стечајна постапка на 25.03.2025 година.

 На рочиштето предлагачот остана при наводите во предлогот, а судот во доказна постапка најнапред ги изведе писмените доказите и тоа; изјава заверена на нотар со бр.УЗП-622/2025 од 27.02.2025 година од нотар Александра Атанасов од Битола, извештај на привремниот стечаен управник од 17.03.2025 година, потврдтата од МВР од 19.02.2025 година, уверение од АКН од 26.02.2025 година, потврда за издадена информација од заложен регистар и од регистар за лизинг на РСМ од 19.02.2025 година, информација за поврзани субјекти, тековна состојба од Централен регистар на РСМ за должникот од 18.02.2025 година, тековна состојба за сметки од 19.02.2025 година, заклучен лист од 31.12.2024 година, тековна состјба на должникот, тековна состојба на вистински сопственици на субјектот, бонитет од 18.02.2025 година, на крај судот најпрво како доказ изведе сослушување на предлагачот-управителот Владимир Крстевски, кој остана во се како во предлогот, со што додаде дека во последно време многу се намалила потрошувачката и не можел да си ги исплати тековните трошоци. Во продолжение судот како доказ изведе сослушување и на стечајниот управник Ленка Илиеска, која остана во се како во изготвениот извештај, посочувајќи дека констатирала дека должникот не поседувал никаков имот, притоа прикажува загуба, загубата не може да ја надокнади и да отпочне со ликвидно работење. Жиро сметката е пред блокирање, а притоа не работи повеќе од шест месеци.

 Судот од извештајот на привремениот стечаен управител неговиот исказ како и од другите изведени писмени докази, утврди дека должникот нема имот над кој би се водела стечајна постапка и од тие причини согласно член 68 од Законот за стечај одлучи да не се спроведува постапка и истата да се заклучи.

 Судот донесе одлука да по правосилноста на решението Централниот регистер на РСМ РД Битола да премине на бришење на должникот од регистарот.

Судот одлучи Решението да и биде доставено на депоненент банката ТТК Банка АД Скопје, во која должиникот имаше сметка, со цел истата веднаш да биде затворена, а доколку во банката евидираат парични средства на жиро смета на должникот истите да ги пренесе на Буџетот на РСМ.

*Одлучено во ОСНОВЕН СУД БИТОЛА,*

*под «СТ-25/25» од «25.03.2025» година.*

 Стечаен судија,

 «Татјана Митревска»

Правна поука: Против ова Решение дозволена е жалба во рок од 8(осум) дена од приемот до Апелационен суд Битола.

Д-НА: На предлагачот, на привремениот стечаен управник, на огласна табла на судот, на ВЕБ страната на судот, УЈП-Битола, извадок за Службен весник на РСМ, а по правосилноста до Централен регистер на РСМ и Халк Банка АД Скопје.

ТМ/ПВ